Kommissionens beslutning

af 28. juli 2003

om det finansielle bidrag til foranstaltninger, som medlemsstaterne har planlagt for 2003 til gennemførelse af kontrol-, inspektions- og overvågningsordningerne for den fælles fiskeripolitik

(meddelt under nummer K(2003) 2693)

(2003/566/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 2001/431/EF af 28. maj 2001 om tilskud fra Fællesskabet til bestemte udgifter, som medlemsstaterne afholder til iværksættelse af kontrol-, inspektions- og overvågningsordninger for den fælles fiskeripolitik(1), særlig artikel 13, og

ud fra følgende betragtninger:

(1) Belgien, Danmark, Tyskland, Grækenland, Spanien, Frankrig, Irland, Italien, Nederlandene, Østrig, Portugal, Finland, Sverige og Det Forenede Kongerige har forelagt Kommissionen fiskerikontrolprogrammer for perioden 1. januar 2001 til 31. december 2003. Sammen med programmerne blev der forelagt ansøgninger om tilskud til dækning af de udgifter, som skal afholdes til programmerne. Medlemsstaterne har indgivet ajourførte ansøgninger for 2003.

(2) Fællesskabet kan yde tilskud til finansieringsansøgninger vedrørende foranstaltningerne omhandlet i artikel 2 i beslutning 2001/431/EF. Under hensyntagen til bl.a. bestemmelserne indført ved Rådets forordning (EF) nr. 2371/20022(2) prioriteres foranstaltninger, der drejer sig om udvidelse af det satellitbaserede overvågningssystem (FOS) til også at omfatte fartøjer på under 24 m, gennemførelse af pilotprojekter for elektronisk informationsoverførsel eller telemåling af fiskerfartøjer samt uddannelse af nationalt personale.

(3) Størrelsen af EF's tilskud til hver foranstaltning, betingelserne for refusion af udgifterne og de samlede tilskudsberettigede udgifter for 2003 for hver medlemsstat til hver foranstaltning bør fastsættes.

(4) For at fremme udvidelsen af det satellitbaserede overvågningssystem til også at omfatte fartøjer på mellem 18 og 24 m bør EF-tilskudssatsen hæves til over 50 % af de tilskudsberettigede udgifter under overholdelse af loftet fastsat i artikel 11 i beslutning 2001/431/EF.

(5) I henhold til artikel 15 i beslutning 2001/431/EF skal medlemsstaterne afholde deres planlagte udgifter i løbet af et år regnet fra indgåelsen af den retlige og finansielle forpligtelse. Forpligtelsen skal indgås senest i det kalenderår, der følger efter meddelelsen af Kommissionens beslutning.

(6) I henhold til artikel 17, stk. 1, i beslutning 2001/431/EF skal medlemsstaterne forelægge Kommissionen deres ansøgninger om udgiftsrefusion senest den 31. maj i året efter det år, hvor udgifterne blev godkendt.

(7) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

VEDTAGET FØLGENDE BESLUTNING:

Artikel 1

Ved denne beslutning fastsættes for 2003 de tilskudsberettigede udgifter for hver medlemsstat, EF-tilskudssatserne og de betingelser, tilskuddet kan ydes på, hvis de tilskudsberettigede udgifter reelt er anvendt til gennemførelse af fiskerikontrolprogrammer.

Artikel 2

Tilskuddet til dækning af udgifter til indsættelse af det edb-udstyr og oprettelse af de datanet, der er nødvendige for informationsudvekslingen i forbindelse med kontrollen, kan højst andrage 50 % af de tilskudsberettigede udgifter inden for de beløbsgrænser, der er anført i bilag I.

Artikel 3

Tilskuddet til dækning af udgifter til forsøg med og ibrugtagning af nye teknologier til forbedring af overvågningen af fiskeriet, undtagen de i artikel 4 og 5 fastsatte tilskud, kan højst andrage 50 % af de tilskudsberettigede udgifter inden for de beløbsgrænser, der er anført i bilag II.

Artikel 4

Tilskuddet til dækning af udgifter til investeringer i udvidelsen af det satellitbaserede overvågningssystem, så det også kommer til at omfatte fartøjer med en længde overalt på mellem 18 og 24 m, kan højst andrage 100 % af de tilskudsberettigede udgifter under overholdelse af nedenstående betingelser og inden for de beløbsgrænser, der er anført i bilag III:

- de maksimalt tilladelige udgifter til erhvervelse af satellitsporingsanordninger installeret på EF-fiskerfartøjer kan ikke overstige 4500 EUR pr. fartøj

- tilskuddet til erhvervelse af disse satellitsporingsanordninger nedsættes til højst 50 % for den del af udgifterne, der overstiger 1500 EUR pr. fartøj.

Artikel 5

Tilskuddet til dækning af udgifter til gennemførelse af pilotprojekter for elektronisk informationsoverførsel og telemålingssystemer kan højst andrage 100 % af de tilskudsberettigede udgifter inden for de beløbsgrænser, der er anført i bilag IV.

Artikel 6

Tilskuddet til dækning af udgifter til uddannelse af nationalt kontrolpersonale kan højst andrage 50 % af de tilskudsberettigede udgifter inden for de beløbsgrænser, der er anført i bilag V.

Artikel 7

Tilskuddet til dækning af udgifter til erhvervelse eller modernisering af fartøjer eller luftfartøjer, der faktisk anvendes til kontrol, inspektion og overvågning af fiskeri, kan højst andrage 35 % af de tilskudsberettigede udgifter inden for de beløbsgrænser, der er anført i bilag VI.

Artikel 8

Tilskuddet til dækning af udgifter til iværksættelse af et system til vurdering af de godkendte udgifter til kontrol af den fælles fiskeripolitik andrager 50 % af de tilskudsberettigede udgifter inden for de beløbsgrænser, der er anført i bilag VII.

Artikel 9

Medlemsstaterne forelægger Kommissionen deres ansøgninger om refusion af de udgifter, der er nævnt i denne beslutning, senest den 31. maj 2006.

Artikel 10

Ansøgninger om refusion og forskud i andre valutaer end euro omregnes til euro ved hjælp af den vekselkurs, der gælder den måned, Kommissionen har modtaget dem.

Artikel 11

Denne beslutning er rettet til Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Irland, Den Italienske Republik, Kongeriget Nederlandene, Republikken Østrig, Den Portugisiske Republik, Republikken Finland, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 28. juli 2003.

På Kommissionens vegne

Franz Fischler

Medlem af Kommissionen

(1) EFT L 154 af 9.6.2001, s. 22.

(2) EFT L 358 af 31.12.2002, s. 59.

ANEXO I/BILAG I/ANHANG I/ΠΑΡΑΡΤΗΜΑ I/ANNEX I/ANNEXE I/ALLEGATO I/BIJLAGE I/ANEXO I/LIITE I/BILAGA I

>TABELPOSITION>

ANEXO II/BILAG II/ANHANG II/ΠΑΡΑΡΤΗΜΑ II/ANNEX II/ANNEXE II/ALLEGATO II/BIJLAGE II/ANEXO II/LIITE II/BILAGA II

>TABELPOSITION>

ANEXO III/BILAG III/ANHANG III/ΠΑΡΑΡΤΗΜΑ III/ANNEX III/ANNEXE III/ALLEGATO III/BIJLAGE III/ANEXO III/LIITE III/BILAGA III

>TABELPOSITION>

ANEXO IV/BILAG IV/ANHANG IV/ΠΑΡΑΡΤΗΜΑ IV/ANNEX IV/ANNEXE IV/ALLEGATO IV/BIJLAGE IV/ANEXO IV/LIITE IV/BILAGA IV

>TABELPOSITION>

ANEXO V/BILAG V/ANHANG V/ΠΑΡΑΡΤΗΜΑ V/ANNEX V/ANNEXE V/ALLEGATO V/BIJLAGE V/ANEXO V/LIITE V/BILAGA V

>TABELPOSITION>

ANEXO VI/BILAG VI/ANHANG VI/ΠΑΡΑΡΤΗΜΑ VI/ANNEX VI/ANNEXE VI/ALLEGATO VI/BIJLAGE VI/ANEXO VI/LIITE VI/BILAGA VI

>TABELPOSITION>

ANEXO VII/BILAG VII/ANHANG VII/ΠΑΡΑΡΤΗΜΑ VII/ANNEX VII/ANNEXE VII/ALLEGATO VII/BIJLAGE VII/ANEXO VII/LIITE VII/BILAGA VII

>TABELPOSITION>